Kurija Murija

Kurija Murija salos (), senovėje – Zenobio salos () – salų grupė Arabijos jūroje, Kurija Murijos įlankoje, 40 km nuo pietrytinio Omano kranto. Sudaro penkios salos, priklausančios Omano Dofaro gubernijai. Plotas 73 km². Salos: Halanija (didžiausia, 56 km²), Hasikija, Sauda, Karzavitas ir Kiblija. Salos kalnuotos, sudarytos iš granito; aukščiausia vieta 510 m (Halanijos saloje). Pagrindinė gyvenvietė ir uostas – Halanija. Verčiamasi daugiausia žvejyba.

Kurija Murijos salas mini Ptolemėjus. 1854 m. Maskato sultonas salas perleido Anglijai, kuri jas priskyrė Adeno kolonijai. 1967 m. salos grąžintos Omano sultonatui.

Omano geografija
Azijos salos